 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ 27 ዓመት ሓንቲ ቃል ዝተዛረበ እናሰረቐ ዝናበር ባሕታዊ 30 ሓምለ 2019 ምንጪ ስእሊ, Getty Images ብዙሓት ሰባት ብሕታውነት ስለ ዝስምዖም በይኖም ክኾኑ ኣይፈትዉን ንገሊኦም ግን ምንጪ ደስታ ክኸውን ይኽእልዩ ሻብናም ግሪዋል ካብ ቢቢሲ ንሓደ ኣብ ፈለማ ዕስራታት ዕድሚኡ ንዓለም ዝባኑ ሂቡ ኣብ ኣሜሪካ መኒኑ ኣብ በረኻታት ዝሰፈረ ኣዘራሪብዎ ነይሩ ወዲ 20 ዓመት ክርስቶፈር ናይት ብ1986 መኪንኡ መሪሑ ናብ ጫካታት መይን ብምኻድ መኪንኡ ኣብኡ ጠንጢኑ ውሑድ ናይ ካምፕ ኣቕሑ ብምሓዝ ናብቲ በረኻ ገጹ ድሕሪ ምእታው ካብቲ ዱር ን27 ዓመት ደጊሙ ኣይወጽአን ኮነ ኢሉ ካብ ዓለም ምስ ጠፍአ ድሕሪ ገለ እዋን ኣብቲ ብቐላይ ኖርዝ ፖንድ ዝተኸበ ዱር መንበሪኡ ዝኾኖ ስፍራ ረኺቡ ናይ ናይሎን ቴንድኡ ኣብ መንጎ ኣግራብ ብምዝርጋሕ ድማ መጽለሊ ሰሪሑ ካብ ዓለም ድማ ፍጹም ተሰዊሩ ምንጪ ስእሊ, Getty Images መግለጺ ስእሊ, መንበሪ ናይት ኣብ ከባቢ ኖርዝ ፖንድ ናይት ኣብቲ ከባቢ ካብ ዝነበራ ጎጆታት-ክረምቲ ሰይሩ ብምእታው ንዕለታዊ ናብርኡ ዘድልዮ መሰረታዊ ቀረባት ይሰርቕ እቲ ዘድልዮ ጥራይ ድማ ኢዩ ዝወስድ - መግቢ ክዳን መስርሒ መግቢ ዝኾኖ ነዳዲ ጫማ ባትሪ ከምኡውን መጽሓፍቲ ብዝተኻእሎ መጠን ገለ መጉዳእቲ ከይፍጽም ልዑል ጥንቃቐ ይገብር ነይሩ ኢዩ ግናኸ እቲ ኣብዚ ዝሓለፎ 27 ዓመታት ዝፈጸሞ ልዕሊ 1000 ሰይርካ ኣቲኻ ምስራቕ ኣብ ወነንቲ ናይተን ናይ ክረምቲ-ጎጆታት ልዑል ሻቕሎት ፈጢሩ ኢዩ ኣብ መወዳእታ ድማ ፖሊስ መጻወድያ ዘርጊሖም ኢድ ብኢድ ሒዞምዎ ጸሓፊ ማይክ ፊንከል ጋሻ ኣብቲ በረኻታት ብርቂ ዛንታ ናይቲ ናይ መወዳእታ ሓቀኛ ባሕታዊ ትብል መጽሓፉ ኣብ ዝጽሕፈሉ ዝነበረ ግዜ ንናይት ኣብ ቤት ማእሰርቲ በጺሕዎ ነይሩ እታ ዘይትተርፍ ሕቶ ድማ ሓቲትዎ ስለምንታይ? ንምንታይ ንዓለም ዝባኑ ሂቡ ንበይኑ ባሕታዊ ኮይኑ ክነብር መሪጹ? 